CELEX: 52018DP0386
Language: hu
Date: 2018-10-23 00:00:00
Title: Az Európai Parlament 2018. október 23-i határozata a Manolis Kefalogiannis mentelmi jogának felfüggesztésére irányuló kérelemről (2017/2133(IMM))

16.10.2020   
            
            
               HU
            
            
               Az Európai Unió Hivatalos Lapja
            
            
               C 345/101
            
         
      P8_TA(2018)0386
      Manolis Kefalogiannis mentelmi jogának felfüggesztésére irányuló kérelem
      Az Európai Parlament 2018. október 23-i határozata a Manolis Kefalogiannis mentelmi jogának felfüggesztésére irányuló kérelemről (2017/2133(IMM))
      (2020/C 345/18)
      
         Az Európai Parlament,
      
                  —
               
               
                  tekintettel a Manolis Kefalogiannis mentelmi jogának felfüggesztésére irányuló kérelemre, melyet az ABM:EOE 20/2017. hivatkozási számú büntetőeljárás keretében a Görög Köztársaság Legfelsőbb Bíróságának főügyésze 2017. május 31-én továbbított, és amelyet a 2017. július 3-i plenáris ülésen jelentettek be,
               
            
                  —
               
               
                  miután eljárási szabályzata 9. cikke (6) bekezdésének megfelelően meghallgatta Manolis Kefalogiannist,
               
            
                  —
               
               
                  miután ugyancsak meghallgatta Kristian Knudsent, az Európai Parlament Személyzeti Főigazgatóságának megbízott főigazgatóját,
               
            
                  —
               
               
                  miután eszmecserét folytatott a Görög Köztársaság gazdasági bűncselekményekben hatáskörrel rendelkező főügyészhelyettesével,
               
            
                  —
               
               
                  tekintettel az Európai Unió kiváltságairól és mentességeiről szóló 7. jegyzőkönyv 8. és 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
               
            
                  —
               
               
                  tekintettel az Európai Unió Bírósága által 1964. május 12-én, 1986. július 10-én, 2008. október 15-én és 21-én, 2010. március 19-én, 2011. szeptember 6-án és 2013. január 17-én hozott ítéletekre (1),
               
            
                  —
               
               
                  tekintettel az Görög Köztársaság alkotmányának 62. cikkére,
               
            
                  —
               
               
                  tekintettel eljárási szabályzata 5. cikkének (2) bekezdésére, 6. cikkének (1) bekezdésére és 9. cikkére,
               
            
                  —
               
               
                  tekintettel a Jogi Bizottság jelentésére (A8-0333/2018),
               
            
                  A.
               
               
                  mivel a Görög Köztársaság Legfelsőbb Bíróságának főügyészhelyettese kérte az Európai Parlament egyik képviselője, Manolis Kefalogiannis parlamenti mentelmi jogának felfüggesztését annak érdekében, hogy két állítólagos bűncselekmény kapcsán büntetőeljárást kezdeményezzen ellene;
               
            
                  B.
               
               
                  mivel az Európai Unió kiváltságairól és mentességeiről szóló 7. jegyzőkönyv 8. cikke szerint feladataik ellátása során kifejtett véleményük vagy leadott szavazatuk miatt az Európai Parlament képviselői ellen nem folytatható vizsgálat, nem vehetők őrizetbe, és nem indítható velük szemben bírósági eljárás;
               
            
                  C.
               
               
                  mivel az Európai Unió kiváltságairól és mentességeiről szóló 7. jegyzőkönyv 9. cikke szerint az európai parlamenti képviselők saját országuk területén az országuk parlamenti képviselőit megillető mentelmi jogot élveznek;
               
            
                  D.
               
               
                  mivel a Görög Köztársaság alkotmányának 62. cikke értelmében parlamenti képviselőt parlamenti megbízatása során bűnvádi eljárás alá helyezni, letartóztatni, bebörtönözni vagy egyéb módon szabadságától megfosztani a parlament előzetes engedélye nélkül nem lehet;
               
            
                  E.
               
               
                  mivel a Görög Köztársaság Legfelsőbb Bíróságának főügyészhelyettese által továbbított kérelem alapját a görög büntető törvénykönyv 385. cikke (1) bekezdésének b) pontjában, illetve a 2803/2000 sz. törvény 4. cikkében említett állítólagos bűncselekmények (fenyegetéssel végrehajtott kényszerítés, illetve csalás) büntetésére irányuló eljárások képezik;
               
            
                  F.
               
               
                  mivel Manolis Kefalogiannist az Európai Unió pénzügyi érdekeit sértő csalás elkövetésének kísérletével vádolják, amivel állítólag több, mint 73 000 EUR összegű kárt okozott azáltal, hogy a 2014 júliusa és 2016 vége közötti időszakban az asszisztensét megillető juttatás egy részét (havonta 4 240 EUR összeget) megpróbálta elsikkasztani;
               
            
                  G.
               
               
                  mivel az Európai Parlament eljárási szabályzata 9. cikkének (8) bekezdése értelmében a Jogi Bizottság semmiképpen nem nyilatkozhat a képviselő bűnösségével, illetve ártatlanságával kapcsolatban, sem arról, hogy a neki tulajdonított vélemény vagy cselekedetek indokolttá tesznek-e büntetőeljárást, még abban az esetben sem, ha a kérelem vizsgálata során a tényállásról részletes tudomást szerez;
               
            
                  H.
               
               
                  mivel az Európai Parlament ugyancsak nem foglalhat állást a képviselő bűnösségével, illetve ártatlanságával kapcsolatban, sem arról, hogy a neki tulajdonított cselekedetek indokolttá tesznek-e büntetőeljárást, sem pedig arról, hogy a nemzeti jogi és igazságszolgáltatási rendszerek relatív előnyeiről véleményt nyilvánítson;
               
            
                  I.
               
               
                  mivel az Európai Parlament eljárási szabályzata 5. cikkének (2) bekezdésével összhangban a parlamenti mentelmi jog nem a képviselők személyes kiváltsága, hanem a teljes Parlament és az egyes képviselők függetlenségének biztosítéka;
               
            
                  J.
               
               
                  mivel a parlamenti mentelmi jog célja a Parlament és képviselői megóvása a parlamenti megbízatás teljesítése során végzett, és e megbízatástól elválaszthatatlan tevékenységekkel összefüggésben velük szemben kezdeményezett jogi eljárásoktól;
               
            
                  K.
               
               
                  mivel a szóban forgó eljárás nem érinti az parlamenti képviselők által az Európai Unió kiváltságairól és mentességeiről szóló 7. jegyzőkönyv 8. cikke értelmében leadott véleményeket vagy szavazatokat, így a mentelmi jogot fel kell függeszteni, kivéve, ha a jelek arra utalnak, hogy az eljárást azzal a hátsó szándékkal indították, hogy aláássák a képviselő politikai tevékenyégét, és ezáltal a Parlament függetlenségét (fumus persecutionis);
               
            
                  L.
               
               
                  mivel azonban a következtetéseket a jelen ügyben rendelkezésre bocsátott információk és magyarázatok, közöttük a Görög Köztársaság gazdasági bűncselekményekben hatáskörrel rendelkező főügyészhelyettese által a vele folytatott véleménycsere során adott válaszok alapján kell levonni, valamint tekintettel azokra a körülményekre, amelyek között az érintett hatóságok a Manolis Kefalogiannis ellen indított ügyet kezelték, és tekintettel a mentelmi jog felfüggesztésére irányuló kérelmet alátámasztó elemekkel kapcsolatban fennálló bizonytalanságokra és az eljárást övező komoly kétségekre, többek között a mentelmi jog felfüggesztésére irányuló kérelemmel kapcsolatos mögöttes szándék tekintetében is;
               
            
                  M.
               
               
                  mivel a fentiek alapján a jelek arra mutatnak, hogy a szóban forgó ügyben feltételezhető a fumus persecutionis fennforgása;
               
            
                  N.
               
               
                  mivel következésképpen Manolis Kefalogiannis mentelmi jogát nem szabad felfüggeszteni;
               
            
               
                  1.
               
               
                  úgy határoz, hogy nem függeszti fel Manolis Kefalogiannis mentelmi jogát;
               
            
               
                  2.
               
               
                  utasítja elnökét, hogy haladéktalanul továbbítsa ezt a határozatot és illetékes bizottságának jelentését a Görög Köztársaság Legfelsőbb Bíróságának főügyésze és Manolis Kefalogiannis részére.
               
            
         (1)  A Bíróság 1964. május 12-i ítélete, Wagner kontra Fohrmann és Krier, 101/63, ECLI:EU:C:1964:28; a Bíróság 1986. július 10-i ítélete, Wybot kontra Faure és társai, 149/85, ECLI:EU:C:1986:310; a Törvényszék 2008. október 15-i ítélete, Mote kontra Európai Parlament, T-345/05, ECLI:EU:T:2008:440; a Bíróság 2008. október 21-i ítélete, Marra kontra De Gregorio és Clemente, C-200/07 és C-201/07, ECLI:EU:C:2008:579; a Törvényszék 2010. március 19-i ítélete, Gollnisch kontra Európai Parlament, T-42/06, ECLI:EU:T:2010:102; a Bíróság 2011. szeptember 6-i ítélete, Patriciello, C-163/10, ECLI: EU:C:2011:543; a T-346/11. és T-347/11. sz. Gollnisch kontra Európai Parlament ügyben 2013. január 17-én hozott ítélet (EBHT 2013, 23. o.).